Na temelju članka 31. Statuta Općine Petaranec (“Službeni glasnik Koprivničko-križevačke županije” broj 6/13., 4/18., 4/20., 4/21. i 26/23. – pročišćeni tekst i 7/25), Općinsko vijeće Općine Peteranec na 3. sjednici održanoj 15. rujna 2025., donijelo je

O D L U K U

o isplati jednokratne novčane naknade (božićnice) korisnicima zajamčene minimalne naknade starijima od 65. godina života,

korisnicima nacionalne naknade za starije osobe i mještanima Općine Peteranec starijima od 65. godina života bez primanja

Članak 1.

Temeljem ove Odluke pravo na isplatu jednokratne novčane naknade (božićnice) u iznosu od 50,00 eura ostvaruju:

- korisnici zajamčene minimalne naknade koji su na dan 01. siječnja 2025. godine navršili 65. godina života i imaju prebivalište na području Općine Peteranec;

- osobe bez primanja koje imaju prebivalište na području Općine Peteranec i koje su na dan 01. siječnja 2025. godine navršile 65. godina života;

- korisnici nacionalne naknade za starije osobe s prebivalištem na području Općine Peteranec.

Članak 2.

Popis korisnika nacionalne naknade za starije osobe (ime i prezime, adresa, te ostali potrebni podaci) koji ostvaruju pravo na jednokratnu novčanu naknadu (božićnicu) utvrdit će se temeljem dostavljenih podataka nadležne službe za mirovinsko osiguranje i dostavljenih podataka za isplatu od strane korisnika nacionalne naknade za starije osobe koji ispunjavaju uvjete iz ove Odluke.

Popis korisnika zajamčene minimalne naknade starijih od 65. godina života (ime i prezime, adresa, te ostali potrebni podaci) koji ostvaruju pravo na jednokratnu novčanu naknadu (božićnicu) utvrdit će se temeljem dostavljenih podataka nadležnog Zavoda za socijalni rad i dostavljenih podataka za isplatu od strane korisnika zajamčene minimalne naknade koji ispunjavaju uvjete iz ove Odluke.

Članak 3.

Sredstava za ovu namjenu osigurana su u Proračunu Općine Peteranec za 2025. godinu, a ista će biti isplaćena u prosincu 2025. godine na tekuće odnosno žiro račune osoba iz članka 1. ove Odluke te samo u iznimnim slučajevima putem poštanskih uputnica na kućne adrese osoba iz članka 1. ove Odluke.

Ukoliko se prilikom isplate utvrdi da postoji dugovanje prema Proračunu Općine Peteranec osobama iz članka 1. ove Odluke neće se isplatiti jednokratna novčana naknada (božićnica) za 2025. godinu.

**Članak 4.**

Svi osobni podaci koji se u postupku isplate jednokratne novčane naknade (božićnice) osobama iz članka 1. ove Odluke obrađuju u smislu Opće uredbe o zaštiti podataka smatraju se poslovnom tajnom te se ne smiju ni na koji način obrađivati izvan svrhe za koju su prikupljeni, odnosno bez zakonske osnove.

Općina Peteranec obvezuje se čuvati povjerljivost svih osobnih podataka te će iste koristiti isključivo u svrhu isplate jednokratne novčane naknade (božićnice) osobama iz članka 1. ove Odluke, a iste će nakon isplate jednokratne novčane naknade (božićnice) brisati.

Članak 5.

Konačnu Odluku o isplati jednokratne novčane naknade (božićnice) osobama iz članka 1. ove Odluke donosi općinski načelnik Općine Peteranec.

Članak 6.

Osobe iz članka 1. ove Odluke biti će obavještene putem oglasnih ploča i internet stranice Općine Peteranec [www.peteranec.hr](http://www.peteranec.hr) o načinu i vremenu podnošenja zahtjeva i dostave podataka potrebnih za isplatu jednokratne novčane naknade (božićnice) za 2025. godinu.

Članak 7.

Za provedbu ove Odluke zadužuje se Jedinstveni upravni odjel Općine Peteranec.

Članak 8.

Ova Odluka objavit će se na internet stranici Općine Peteranec [www.peteranec.hr](http://www.peteranec.hr) i na oglasnoj ploči Općine Peteranec.

Članak 9.

Ova Odluka stupa na snagu danom donošenja.

OPĆINSKO VIJEĆE OPĆINE PETERANEC

KLASA: 402-01/25-01/03

URBROJ: 2137-12-02-25-1

Petaeranec, ­­15. rujna 2025.

PREDSJEDNICA:

Ivana Dombaj Čižmak, v.r.